
Iepirkumu komisijas atbildes uz nolikuma komentāriem


Jautājumi: 

1.	Kāds ir plānotais nobraukums (km) automašīnām 60 mēnešu periodam?


Atbilde

Pasūtītājam nav iespējams iepriekš precīzi noteikt automašīnu plānoto nobraukumu 60 mēnešu periodā, jo tas būs atkarīgs no faktiskās transportlīdzekļu izmantošanas intensitātes.

Pretendentam, sagatavojot piedāvājumu, jāņem vērā, ka plānotais orientējošais katras automašīnas nobraukums nomas periodā (60 mēneši) ir līdz 200 000 km. Minētais nobraukums ir tikai prognozējošs un nav garantēts – tas var mainīties atkarībā no faktiskās transportlīdzekļu izmantošanas intensitātes.


2.     Ņemot vērā, ka Iznomātājam ir jānodrošina automašīnas apdrošināšana visā nomas termiņā laikā (octa, kasko), kāds ir Pasūtītāja vēlamais kasko pašrisks (bojājumi X EUR, zādzība X %, bojāeja X %, vējstikls X EUR)?


Atbilde

Pretendentam ir pienākums nodrošināt, ka visā nomas līguma darbības laikā transportlīdzeklim ir spēkā esoša OCTA un KASKO apdrošināšana.

KASKO apdrošināšanas nosacījumus, tostarp pašriska apmēru attiecībā uz bojājumiem, transportlīdzekļa zādzību, pilnīgu bojāeju un vējstikla bojājumiem, Pretendents nosaka atbilstoši savam piedāvātajam apdrošināšanas risinājumam, ievērojot, ka tie nedrīkst ierobežot transportlīdzekļa izmantošanu atbilstoši iepirkuma dokumentācijas un līguma nosacījumiem, kā arī nedrīkst radīt Pasūtītājam jebkādas papildu izmaksas.

Vienlaikus KASKO apdrošināšanas pašrisks nedrīkst pārsniegt šādus maksimāli pieļaujamos apmērus:

bojājumiem – 500 EUR;
transportlīdzekļa zādzības gadījumā – 10 % no zaudējumu apmēra;
transportlīdzekļa pilnīgas bojāejas gadījumā – 10 % no zaudējumu apmēra;
vējstikla bojājumiem – pašrisks nav pieļaujams.

Pretendents ir tiesīgs piedāvāt Pasūtītājam labvēlīgākus KASKO apdrošināšanas nosacījumus.

